Επιστημονικές Συνομιλίες του Τομέα ΒΝΕΦ

**ΕΠΙΣΤΗΜΟΝΙΚΕΣ ΣΥΝΟΜΙΛΙΕΣ**

***του Τομέα Βυζαντινής και Νεοελληνικής Φιλολογίας***

**Παρασκευή 29 Νοεμβρίου 2024, ώρα 18:00**

**Neli Popova**

Λέκτορας Νεοελληνικής Φιλολογίας, Τμήμα Κλασικής Φιλολογίας, Πανεπιστήμιο Σόφιας «Άγιος Κλήμης της Αχρίδας»

***Ζητήματα ταυτότητας και ετερότητας***

***στο μυθιστορηματικό έργο της Ρέας Γαλανάκη***

Με βάση τη διδακτορική διατριβή που υποστήριξα πρόσφατα («Ταυτότητα, μνήμη και ετερότητα στα μυθιστορήματα της Ρέας Γαλανάκη», Πανεπιστήμιο Σόφιας «Άγιος Κλήμης της Αχρίδας», 2024), θα επιχειρήσω, εστιάζοντας κυρίως στα μυθιστορήματα *Ο βίος του Ισμαήλ Φερίκ Πασά* (1989), *Θα υπογράφω Λουί* (1993), *Ελένη ή ο Κανένας* (1998) και *Φωτιές του Ιούδα, στάχτες του Οιδίποδα* (2009), να διερευνήσω βασικά στοιχεία της ποιητικής της συγγραφέως: τη μορφή του εξόριστου και της μητέρας, τα μοτίβα του νόστου, της μνήμης και της λήθης, καθώς και αυτά της απώλειας, του τραύματος και του πένθους. Θα αναπτύξω ειδικά τον τρόπο με τον οποίο η Γαλανάκη κατασκευάζει τους χαρακτήρες και τις αφηγήσεις της, έτσι ώστε στη ζυγαριά της συλλογικής μνήμης να βαρύνουν οι «καλοήθεις» (σύμφωνα με τον όρο της Aleida Assmann) αναμνήσεις, εκείνες δηλαδή που έχουν θεραπευτική και ηθική αξία.

Με τη Neli Popova θα συνομιλήσει η Μαρίνα Αρετάκη, μέλος ΕΔΙΠ του Τμήματος Φιλολογίας του Πανεπιστημίου Κρήτης.

Join Zoom Meeting:

ΕΠΙΣΤΗΜΟΝΙΚΕΣ ΣΥΝΟΜΙΛΙΕΣ με φιλοξενούμενη τη Neli Popova

<https://uoc-gr.zoom.us/j/86272990771>   
Meeting ID: 862 7299 0771